comකාලෙකින් ඔන්න ඔයාලට සෙල්ලම් බඩුවක් හදන හැටි කියලා දෙන්න හිතුනා...මීට අවුරුදු 10 කට 15 කට කලින් මං නිතරම හදපු සෙල්ලම් බඩුවක් තමයි මේ.මීට කලින් Weekend Project වැඩසටහනෙන් කියලා දුන්නේ ස්වභාවික දේවල් වලින් හදන සෙල්ලම්බඩු වුනාට ඔන්න මේ පාර කියලා දෙන්නේ අපතේ යන කෘත්‍රිම දෙයකින් හදන චුට්ටිම චුට්ටි ඒත් ආස හිතෙන සෙල්ලම් බඩුවක්.අද තවත් විශේෂත්වයක් තියෙනවා.මට හදිස්සියට අවශ්‍යකරන දේවල් හොයාගන්න බැරිවුනා.ඒත් ඉතින් බයවෙන්නේ මොකටද නේද .දැන් අන්තර්ජාලේ හැම දෙයක්ම තියෙනවනේ.ඒක නිසා අද පින්තුර අන්තර්ජාලෙන් ගත්තු ඒවා තමයි තියෙන්නේ [පින්තුර -http://www.com වෙබ් අඩවියෙන්].පස්සේ වෙලාවක මං හදපු එකක ෆොටෝ එකක් දාන්නම්.අනික මේකේ තියෙන්නේ පොඩි පොඩි කෑලිබෑලි නිසා හොඳ කැමරාවකුත් ඕනා කරනවා ෆොටෝ ගන්න.මගේ දුප්පත් කැමර් එකෙන් මේ වගේ හොඳ ෆොටෝ ගන්න අමාරුයි.එනිවේ වැඩේ පටා....න් ගමු.මුලින්ම සුපුරුදු පරිදි අවශ්‍ය දේ....මේක හදන්න අවශ්‍ය එකම දෙයයි.ඒ තමයි පරණ ඉවරවෙච්චි ලයිටර් දෙකක්.ඒ දෙකේ කෑලි වලින් චුට්ටි සෙල්ලම් මොටර්බයිසිකලයක් හදන්න තමයි අද ලේස්තිවෙන්නේ.ඔය උඩම තියෙන පින්තුරේ විදිහේ එකක්.හැබැයි රජෝ මේකට ඕන වෙන්නේ අර ගිනිගලත් එක්ක රෝදේ තියෙන ලයිටර් දෙකක් හොඳේ...හරි බඩු හොයාගත්තනම් වැඩේට බහිමු...comමුලින්ම කෑලි ටික ගලවලා ලයිටර් දෙක මස් කරන්න තමයි තියෙන්නේ.ඔය උඩ පින්තුරේ තියෙන විදිහට..ඊළඟට වැඩේ ඉස්සරහට යන්න ලේසි වෙන්න ඕන කෑලිබෑලි ටිකට ඉලක්කම් දාගත්තා...මුලින්ම කරන්න තියෙන්නේ අංක 2 ප්ලාස්ටික් කැබැල්ල අරගෙන ඒකෙ සිදුරට අංක 5 කියන ස්ප්‍රින්ග් එක දාලා අංක 7 යකඩ විල්ල ඒ ස්ප්‍රින්ග් එකේ උඩට තියලා අංක 8 කියන යකඩ රෝදේ ඒ ස්රින්ග් එකෙන් තදවෙලා හිටින පරිදි ඔන්න ඔය උඩ රූපේ විදිහට රඳවාගන්න එක තමයි.මේ විදිහට සෙට් දෙකම හදාගන්න.ඔය අපි හදාගත්තේ බයික් එකේ රෝද දෙක.ඊට පස්සේ කරන්න තියෙන්නේ අර හදාගත්තු සෙට් දෙකෙන් එකක් අරගෙන ඒකට ඔන්න ඔය උඩ රූපේ විදිහට අංක 3 ප්ලාස්ටික් කැබැල්ලක් හයිකරගන්න එක.මේක තමයි බයික් එකේ සීට් එක වෙන්නේ.ඊළඟට කරන්න තියෙන්නේ අර සීට් එක හයිකරගත්තු රෝද සෙට් එකේම සයිලන්සර් දෙක හයිකරගන්න එක.ඒකට ඕනා වෙන්නේ අංක 4 සහ 6 කැබලි.ඔන්න ඔය උඩ රූපේ තියෙන විදිහට හයිකරගන්න තමයි තියෙන්නේ.ඊළඟට අර අනිත් රෝද සෙට් එක අරගෙන ඒකෙ ඔය උඩ තියෙන විදිහට අංක 9 කැබලි සවිකරගන්න තියෙන්නේ.රූපේ විදිහට චුට්ටක් දිග ඉතුරුවෙන්න කපලා පොඩ්ඩක් රත්කරහම ඉබේම සීල් වෙනවා.මේ තමයි අපේ බයික් එකේ හැන්ඩ්ල් එක.ඔන්න ඊළඟට කරන්න තියෙන්නේ අංක 1 කියන යකඩ විල්ල ලස්සනට බයික් එකේ ෆ්රන්ට් පැනල් එක විදිහට සවිකරගන්න එක.ඒක තමන් කැමති විදිහකට සවිකරගන්න පුළුවන්.ඔන්න වැඩේ අවසාන පියවර ...දැන් තියෙන්නේ අර රෝද සෙට් දෙක එකිනෙකට සවිකරගන්න.ඔය රූපේ තියෙන විදිහට.සුපර්ග්ලු බින්දුවක් දැම්මනම් වැඩේ හරි.මේක හදන හැටි වඩාත් පැහැදිලිවෙයි පල්ලෙහා තියෙන පොඩි වීඩියෝ එකත් බැලුවොත්.පොඩ්ඩක් වෙනස්වුනත් වැඩේ පැහැදිලියි නේද.Weekend එකේ පබ්ලිෂ් කරන්න හිටියත් මගේ වැඩේට ලයිටර් දෙකක් හොයාගන්න බැරිවුනා.කොහොමවුනත් වැඩේ ලේසියි.ලස්සනයි.එහෙනම් හදාගෙන පදින එකයි ඇත්තේ...අපි ගෙහුං එන්නං...ටටා...